**Z Á P I  S  N I C A**

**z rokovania piateho riadneho zasadnutia**

**obecného zastupiteľstva konaného dňa 26.10.2015**

***Prítomní* :** podľa prezenčnej listiny.

Rokovanie zvolal a viedol starosta obce.

Do návrhovej komisie boli zvolení poslanci:  p. Bednarčák a p. Minarik.

Hlasovanie: za – 6, proti – 0, zdržal sa – 1.

Za overovateľov zápisnice boli určení  poslanci p. Žula a p. Bc. Lipiner.

Rokovanie prebiehalo podľa programu, ktorý bol schválený.

Hlasovanie: za – 7, proti – 0, zdržal sa – 0.

**K bodu č. 1 :** **Úvod - privítanie.**

**K bodu č. 2 :** **Kontrola plnenia uznesení.**

* uznesenie č. 68/2008 – úloha trvá rigol Šmiga, Sedlák, Gabáni, Krajňák ,(viac pri projektoch)
* uznesenie č. 113 – úloha trvá, rigol Repák, Olejár, Markuš, Dvorščáková, Uhrín, Ivanecký 81, obecná parcela 420,Platková, Ličák, zmena projektu rigoly cesty Štreka,
* uznesenie č. 17 – splnené, fasáda MŠ,
* uznesenie č. 23 – splnené, úprava rozpočtu obce 2015,
* uznesenie č. 24 – splnené, príspevok p. Kolivoškovej,
* uznesenie č. 25 - splnené, obec vyhlásila verejnú súťaž na predaj parcely KN-C –425/7, neprihlásil sa nikto,
* uznesenie č. 26 – úloha trvá, oplotenie cintorína,
* uznesenie č. 27 - splnené, plán kontrol hl. kontrolórky na 2. polrok 2015,

Z pripomienok:

- úprava vypustenia dažďovej vody do rigola Ličák-Platková, úloha trvá,

- rozšíriť vybavenie kuchyne, úloha trvá,

- osadiť značku zákaz vjazdu nákladných automobilov do ulice Ivanecký 38-Kimak 37, rieši projekt cesty Štreka. Po ukončení stavby budú tam osadené značky obytná zóna.

- kamióny ku ihrisku sú zastavené,

- na záchytnú jamu pri cintoríne sme osadili pletivo a škáry medzi panelmi sme zabetónovali,

- pokosiť okolo cesty Štreka, úloha splnená,

- spomaľovač na ulice neosadíme.

OZ berie na vedomie informácie o kontrole plnenia uznesení.

**K bodu č. 3 : Informácie o projektoch obce**

**Základná škola**

Plánovaný rozsah prác bol urobený, naviac sme zhotovili chodník a úpravu vstupu do budovy. V budúcom roku dokončíme fasádu budovy.

**Materská škola**

Rozsah prác bol urobený vo väčšej miere, ako sme predpokladali. Budova je zateplená z troch strán a fasádnou omietkou boli upravené aj štablony. Oplotili sme studne, obnovili sme prístrešok nad vstupom a natreli sme oceľové prvky areálu vonkajším emailom. V roku 2016 upravíme zadnú stenu a garáž. Potrebný materiál (fasádna omietka) je už v našom sklade..

**Cesta Štreka**

Verejné osvetlenie bolo zapnuté v septembri.

Požiadali sme VVS a.s. Košice o zaradenie do investičného plánu pre rok 2016 rozšírenie kanalizácie v ceste Štreka. Odpoveď doteraz nemáme. Obec podala žiadosť o nenávratný finančný príspevok na environmentálny fond na rozšírenie kanalizácie v ceste Štreka.

**Úprava východného rigola**

29.9.2015 bolo vodoprávne konanie stavby východného rigola. Obec má právoplatné stavebné (vodoprávne) povolenie a pripravujeme žiadosť o nenávratný finančný príspevok z environmentálneho fondu ako protipovodňové opatrenie.

Vo vestníku č.203 bola zverejnená výzva na predkladanie cenových ponúk pre výstavbu tejto stavby.

**-uznesenie č. 28 - OZ schvaľuje hodnotiacu komisiu v zložení: Ing. Vincent Ivanecký, Ing. František Glankovič, Bc. Ľubomír Lipiner, Peter Bednarčák, Stanislav Žula a schvaľuje podpísanie rámcovej zmluvy o dodávke stavebných prác s víťaznou firmou.**

**Hlasovanie - za: 7, proti: 0, zdržal sa: 0, nehlasoval: 0**

Otváranie obálok bude 3.11.2015 o 15.00 hod. v Kultúrnom dome v Kokošovciach.

**Zateplenie kultúrneho domu a výmena okien**

Obec podala žiadosť o nenávratný finančný príspevok z environmentálneho fondu na zníženie energetickej náročnosti (zateplenie a výmenu okien) Kultúrneho domu a Obecného úradu.

**Vodovod a vodojem Zimná studňa**

Pre nedostatok finančných prostriedkov túto akciu ešte neriešime.

OZ berie na vedomie informácie o projektoch obce.

**K bodu č. 4 : Návrh rozpočtu obce r. 2016**

Hlavná kontrolórka predložila obecnému zastupiteľstvu svoje stanovisko k predloženému návrhu rozpočtu obce na rok 2016 a viacročnému rozpočtu na roky 2016-2018.

Hlavná kontrolórka odporučila poslancom OZ schváliť návrh rozpočtu na rok 2016 bez výhrad a návrh rozpočtu na roky 2016-2018 vziať na vedomie.

**-uznesenie č. 29 - OZ schvaľuje rozpočet obce pre rok 2016 bez výhrad.**

**Hlasovanie - za: 7, proti: 0, zdržal sa: 0**

Rozpočet obce pre rok 2016, tvorí prílohu č.1 tejto zápisnice.

Kapitálový rozpočet podrobnejšie upravíme po predložení cenových návrhov na jednotlivé stavby.

OZ berie na vedomie informáciu o viacročnom rozpočte obce na roky 2016-2018. Viacročný rozpočet obce tvorí prílohu č.2 tejto zápisnice.

Úprava rozpočtu obce pre rok 2015:

**-uznesenie č. 30 - OZ schvaľuje úpravu rozpočtu obce pre rok 2015 podľa predloženého návrhu.**

**Hlasovanie - za: 7, proti: 0, zdržal sa: 0**

Úprava rozpočtu obce pre rok 2015 tvorí prílohu č.3 tejto zápisnice.

**K bodu č. 5 : Prerokovanie pošty**

-úrad vlády nám neschválil dotáciu na multifunkčné ihrisko,

-p. Radoslav Raclavský nám oznámil, že za 1000 EUR by parcelu KN-C 425/7 mal záujem odkúpiť,

**-uznesenie č. 31 - OZ schvaľuje vyhlásenie verejnej súťaže na predaj prebytočného majetku obce a to parcely KN-C 425/7 o výmere 144 m2, s najnižším podaním 10,0 EUR/m2.**

**Hlasovanie - za: 7, proti: 0, zdržal sa: 0**

Komisia pre správu obecného majetku a verejného poriadku 31.8.2015 riešila problém vypúšťania odpadových vôd do obecnej dažďovej kanalizácie. Záznam tvorí prílohu č.4 tejto zápisnice.

Z predložených dokladov vlastníkov domov tejto ulice obec má prehľad o spôsobe likvidácie tekutých odpadov.

Správa o výchovnovzdelávacej činnosti, jej výsledkoch a podmienkach materskej školy za školský rok 2014/2015.

Riaditeľka MŠ predložila komplexnú správu o zamestnancoch, aktivitách a vybavení Materskej školy Kokošovce s hodnotením.

OZ berie na vedomie túto správu.

O slovo požiadala p. Mária Ňachajová č.57. V zmysle rokovacieho poriadku jej poslanci udelili možnosť vystúpiť.

Poukázala na potrebu orezať stromy, ktoré bránia neónovému svietidlu osvetliť chodník, alebo vysunúť neónové svietidlo pomocou konzoly nad chodník.

6.12.2015 obec zabezpečí mikulášsku nádielku pre deti od 1 do 10 rokov pre občanov obce a deti zamestnancov obce,

**-uznesenie č. 31 - OZ schvaľuje Mikulášsky balíček pre deti od 1 do 10 rokov v hodnote 4,50 EUR. Kultúrno-športová komisia zabezpečí Mikuláša a riaditeľky ZŠ a MŠ krátky program.**

**Hlasovanie - za: 7, proti: 0, zdržal sa: 0**

Vo výplatnom termíne november 2015 bude poslancom vyplatená celoročná odmena.

**-uznesenie č. 32 - OZ schvaľuje odmenu poslancom a hlavnej kontrolórke 50,- EUR za jedno zasadnutie OZ, pri neúčasti je odmena krátená na 50%.**

**Hlasovanie - za: 7, proti: 0, zdržal sa: 0**

Starosta obce predĺžil pracovníkom, ktorých sme zamestnali na základe §54 zákona 5/2004 Zb. o jeden mesiac z dôvodu úpravy oplotenia pri Dome nádeje.

Finančné prostriedky plánované na fasádu MŠ (10 000,-EUR) neboli vyčerpané, preto sme zakúpili materiál na oplotenie.

Ing. Markuš bude naďalej zamestnancom obce ako nižší administratívny pracovník.

Obec je správcom vodovodnej siete pre časť obce a časť rekreačnej oblasti Sigord,

**-uznesenie č. 33 - OZ schvaľuje všeobecné obchodné podmienky obce ako prevádzkovateľa obecného vodovodu.**

**Hlasovanie - za: 7, proti: 0, zdržal sa: 0**

DHZ Kokošovce predložil žiadosť o zakúpenie 4 ks zásahových odevov, ktoré si vyžaduje zaradenie hasičov do skupiny „B“.

**-uznesenie č. 34 - OZ schvaľuje príspevok 1000,-EUR na zakúpenie 4 ks zásahových odevov.**

**Hlasovanie - za: 7, proti: 0, zdržal sa: 0**

Hasiči predložili návrh rozpočtu pre svoju činnosť v roku 2016. Nakoľko obecný rozpočet už bol pripravený, ich požiadavkami sa budeme zaoberať po vyčerpaní svojho rozpočtu, ktorý je súčasťou kapitoly obecný úrad.

Dobrovoľný hasičský zbor pozval vedenie obce dňa 6.11.2015 o 18,00 hod. na mimoriadnu schôdzu DHZ Kokošovce.

Starosta poukázal na potrebu vedenie dokumentácie obce pre požiarnu ochranu, lebo p. Chomjak, ktorý vykonával činnosť preventivára, už pre nás nepracuje.

Obec požiadala ministerstvo vnútra o pridelenie nového hasičského auta IVECO.

Školský byt:

**-uznesenie č. 35 - OZ schvaľuje nájomné v školskom byte 50,-EUR/mesiac. Všetky energie a stočné si nájomca hradí sám.**

**Hlasovanie - za: 7, proti: 0, zdržal sa: 0**

V najbližších dňoch sa uvoľní obecný „školský“ byt. Na základe výzvy svoj záujem prejavili manželia Valenčínovi a manželia Kočerhovi.

Návrh uznesenie:

OZ schvaľuje za nájomníkov školského bytu manželov Valenčínových.

Hlasovanie – za:3, proti: 2, zdržal sa: 2

Návrh nebol schválený.

Návrh uznesenia:

OZ schvaľuje za nájomníkov školského bytu manželov Kočerhových.

Hlasovanie – za: 3, proti 2, zdržal sa: 2

Návrh nebol schválený.

O nájomníkovi rozhodnú poslanci na mimoriadnom rokovaní OZ.

Školský byt p. Martin Ivanecký (terajší nájomník) ešte obci neodovzdal.

Pridelenie a zrušenie súpisného čísla.

**-uznesenie č. 36 - OZ schvaľuje miestny poplatok za pridelenie a zrušenie súpisného čísla stavby vo výške 4,50 EUR.**

**Hlasovanie - za: 7, proti: 0, zdržal sa: 0**

**K bodu číslo 6 :** **Interpelácie, návrhy poslancov, rôzne**

-čierne vrecia s azbestom odpratať od hnojiska,

-zrezať vŕbu nad mostom ku ihrisku,

-vodný tok od mosta na Abranovce po most pri p. Tomášovi Markušovi dať vyčistiť.

**-uznesenie č. 37 - OZ schvaľuje celoročnú odmenu hlavnej kontrolórke vo výške 450,-EUR**

**Hlasovanie - za: 7, proti: 0, zdržal sa: 0**

**K bodu č. 7 : Informácie hlavnej kontrolórky**

Hl. kontrolórka oboznámila OZ s vykonanou kontrolou cestovných účtov zamestnancov obce a starostu obce za obdobie I. polroka 2015.

OZ berie na vedomie informáciu hlavnej kontrolórky.

Blíži sa koniec funkčného obdobia hlavnej kontrolórke p. Krajňákovej.

**-uznesenie č. 38 - OZ vyhlasuje voľbu hlavného kontrolóra na deň 11.1.2016 v zmysle zákona 369/1990 Zb.. Výzva bude zverejnená v obci obvyklým spôsobom.**

**Hlasovanie - za: 7, proti: 0, zdržal sa: 0**

 **K bodu č. 8: Záver**

Keďže viac návrhov nebolo, starosta poďakoval za účasť a rokovanie ukončil.

 Ing. Vincent Ivanecký v.r.

 starosta obce

 Overovatelia zápisnice:

 p. Stanislav Žula v.r.

Bc. Ľubomír Lipiner v.r.